Diari Oficial de la Generalitat Valenciana


Sumari del DOGV 5257, del 12-05-2006 (2006/4521)

Rotlle d'apel·lació número 791/2005. Cèdula de notificació.
-----------------------------------------------------------

### Dades del document

Número de DOGV
:   5257

Data del DOGV
:   12-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4521


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 791/2005. Cèdula de notificació. [2006/Q4521]  
Procediment: recurs d'apel·lació número 791/1065-YZ  
Prové del procediment canviari número 132/2003, del Jutjat de Primera Instància i Instrucció número 3 d'Ontinyent  
Román Rodríguez Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:   
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 791/2005, que prové del juí de procediment canviari número 132/2003, del Jutjat de Primera Instància i Instrucció número 3 d'Ontinyent, s'ha acordat notificar a l'apel·lat incomparegut en la present alçada, que es dirà al final, la sentència dictada en l'esmentat rotlle, que té l'encapçalament i la decisió que diuen així:  
«Encapçalament  
La Secció Novena de l'Audiència Provincial de València, sent-ne ponent el magistrat ponent Gonzalo Caruana Font de Mora, el present rotlle d'apel·lació número 791/2005, que prové de les actuacions de procediment canviari 132/2003, promogudes davant el Jutjat de Primera Instància i Instrucció número 3 d'Ontinyent, entre les parts; d'una, com a demandant apel·lant, José Ricardo Montero López, i d'una altra, com a demandat apel·lat, Textiles Beo, SL, i Textil Mondadecor, SL, sobre reclamació de quantitat, en virtut del recurs d'apel·lació interposat per José Ricardo Montero López.  
Decisió  
Amb l'estimació en part del recurs d'apel·lació interposat contra la sentència dictada pel Jutjat de Primera Instància número 3 d'Ontinyent en les actuacions de juí canviari número 132/2003, revoquem en part esta resolució que es redacta de la forma següent:  
1. Amb l'estimació de la demanda d'oposició plantejada per José Ricardo Montero López, declarem que no pertoca despatxar execució contra els béns d'este per les quantitats inicialment reclamades, alcem els embargaments acordats i imposem les costes de l'oposició a l'actora inicial.  
2. S'acorda el despatx d'execució contra l'entitat Textil Moda Decor, SL, per les quantitats disposades en la decisió de la sentència del jutjat. Cada part es farà càrrec de les costes causades i les comunes a mitges.  
3. No s'efectua pronunciament de les costes causades en l'alçada.  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil 1/2000, una vegada transcorreguts els terminis establits, si escau, per a recórrer sense que s'haja impugnat, quedarà ferma, sense que calga una ulterior declaració; i es procedirà a retornar les actuacions originals, juntament amb un certificat literal de la present resolució i l'ofici oportú, al jutjat d'on prové.  
Esta és la nostra sentència, de la qual s'unirà un certificat al rotlle, que pronunciem, manem i firmem».  
I perquè el que s'ha acordat es complisca i valga de notificació a l'apel·lat incomparegut en esta alçada, Textil Mondadecor, SL, amb la fixació prèvia d'este edicte al tauler d'anuncis d'esta Secció Novena i la publicació en el Diari Oficial de la Generalitat Valenciana, lliure i expedisc este edicte.  
València, 10 d'abril de 2006.. El secretari judicial: Román Rodríguez Albaladejo.